CELEX: 32016D1811
Language: fi
Date: 2016-10-11 00:00:00
Title: Komission täytäntöönpanopäätös (EU) 2016/1811, annettu 11 päivänä lokakuuta 2016, päätöksen 93/52/ETY liitteen II muuttamisesta siltä osin kuin on kyse Italian Puglian alueella sijaitsevan Brindisin maakunnan tunnustamisesta virallisesti vapaaksi luomistaudista (B. melitensis) (tiedoksiannettu numerolla C(2016) 6290) (ETA:n kannalta merkityksellinen teksti)

13.10.2016   
            
            
               FI
            
            
               Euroopan unionin virallinen lehti
            
            
               L 276/11
            
         KOMISSION TÄYTÄNTÖÖNPANOPÄÄTÖS (EU) 2016/1811,
   annettu 11 päivänä lokakuuta 2016,
   päätöksen 93/52/ETY liitteen II muuttamisesta siltä osin kuin on kyse Italian Puglian alueella sijaitsevan Brindisin maakunnan tunnustamisesta virallisesti vapaaksi luomistaudista (B. melitensis)
   
      
         (tiedoksiannettu numerolla C(2016) 6290)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (1) ja erityisesti sen liitteessä A olevan 1 luvun II jakson,
   sekä katsoo seuraavaa:
   
               (1)
            
            
               Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista.
            
         
               (2)
            
            
               Komission päätöksen 93/52/ETY (2) liitteessä II luetellaan jäsenvaltioiden alueet, jotka tunnustetaan virallisesti vapaiksi luomistaudista (B. melitensis) direktiivin 91/68/ETY mukaisesti. Direktiivin 91/68/ETY 2 artiklan 14 kohdassa määritellään käsite ”alue” Italian osalta kyseisen jäsenvaltion osaksi, joka muun muassa käsittää vähintään yhden maakunnan.
            
         
               (3)
            
            
               Italia on toimittanut komissiolle asiakirjat, joista käy ilmi, että direktiivissä 91/68/ETY vahvistetut edellytykset Puglian alueella sijaitsevan Brindisin maakunnan tunnustamiselle virallisesti vapaaksi luomistaudista (B. melitensis) täyttyvät. Italian toimittamien asiakirjojen arvioinnin seurauksena Puglian alueella sijaitseva Brindisin maakunta olisi tunnustettava virallisesti vapaaksi luomistaudista (B. melitensis).
            
         
               (4)
            
            
               Päätöksen 93/52/ETY liitteessä II olevaa Italiaa koskevaa kohtaa olisi tämän vuoksi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 93/52/ETY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä lokakuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 46, 19.2.1991, s. 19.
   
      (2)  Komission päätös 93/52/ETY, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (EYVL L 13, 21.1.1993, s. 14).
   
      LIITE
      Korvataan päätöksen 93/52/ETY liitteessä II oleva Italiaa koskeva kohta seuraavasti:
      ”Italiassa:
      
                  —
               
               
                  Abruzzon alue: Pescaran maakunta,
               
            
                  —
               
               
                  Bolzanon maakunta,
               
            
                  —
               
               
                  Emilia-Romagnan alue,
               
            
                  —
               
               
                  Friuli-Venezia Giulian alue
               
            
                  —
               
               
                  Lazion alue,
               
            
                  —
               
               
                  Ligurian alue,
               
            
                  —
               
               
                  Lombardian alue,
               
            
                  —
               
               
                  Marchen alue,
               
            
                  —
               
               
                  Molisen alue,
               
            
                  —
               
               
                  Piemonten alue,
               
            
                  —
               
               
                  Puglian alue: Brindisin maakunta,
               
            
                  —
               
               
                  Sardinian alue,
               
            
                  —
               
               
                  Toscanan alue,
               
            
                  —
               
               
                  Trenton maakunta,
               
            
                  —
               
               
                  Umbrian alue,
               
            
                  —
               
               
                  Aostanlaakson alue
               
            
                  —
               
               
                  Veneton alue.”